**DODATEK K ŠOLSKIM PRAVILOM**

Na podlagi Odloka o začasni prepovedi zbiranja ljudi v zavodih s področja vzgoje in izobraževanja, univerzah in samostojnih visokošolskih zavodih z dne 15.3.2020 in Zakona o interventnih ukrepih za zajezitev epidemije COVID-19 in omilitev posledic za državljane in gospodarstvo, sprejemam naslednji DODATEK K ŠOLSKIM PRAVILOM, ki so bila sprejeta dne 1.10.2019, v naslednjem besedilu: POUK NA DALJAVO V ČASU EPIDEMIJE

**POUK NA DALJAVO V ČASU EPIDEMIJE**

1. člen

Pouk na daljavo je prilagojena oblika vzgojno izobraževalnega dela zaradi izbruha epidemije, ki se izvaja s pomočjo informacijsko-komunikacijske tehnologije (spletnih učilnic, interneta, elektronske pošte, videokonferenc in drugih računalniških orodij).

1. člen

Vsak učitelj sam izbere način IKT komuniciranja z dijaki in vajenci na podlagi zmožnosti in potreb vseh sodelujočih. Pri snovi se osredotoči na temeljne cilje učnega načrta. Učitelj mora pri predmetu ali modulu v spletni učilnici (ali poslati na razredne e-naslove dijakov) pripraviti uvodni zapis, iz katerega bo razvidno, katere teme bodo obravnavane pri predmetu in po potrebi gradivo, s čemer bo dijaka usmerjal v delo. V spletni učilnici mora tudi opredeliti vrsto in obseg obveznosti dijaka in kriterije ocenjevanja( ali poslati na razredne e-naslove dijakov).

**Načrt izobraževanja in ocenjevanja na daljavo**

1. člen

Učitelj pripravi za vsak razred in za vsak predmet ali modul načrt ocenjevanja na daljavo in pri tem upošteva:

* **temeljne** cilje učnega načrta, predvidene za obdobje pouka na daljavo;
* **obveznost preverjanja in utrjevanja znanja pred ocenjevanjem**;
* **koordinacijo ocenjevanja z učiteljskim zborom;**
* **prilagoditve** načina in oblike izobraževanja, ki jih **uskladi v strokovnem aktivu;**
* obveznost, da so dijaki **vnaprej** seznanjeni z (1) načini ocenjevanja, (2) kriteriji uspešnosti in (3) roki ocenjevanja **najmanj en teden dni pred ocenjevanjem** (javnost ocenjevanja);
* pri ocenjevanju strokovnih modulov se kot oblika ocenjevanja lahko izberejo veščine in znanja, ki so **potrebne za pripravo izdelka ali storitve**, vendar ne takšne, kjer bi bila potrebna nabava materialov; načini preverjanja in ocenjevanja so lahko na primer: projektno delo, seminarska naloga, poročila, eseji, domače branje, dnevniki, video posnetki, zvočni posnetki, izdelki;
* pri ocenjevanju splošnoizobraževalnih predmetov in strokovnih modulov se uporabijo oblike ocenjevanja, ki nadomestijo običajno pisno ali ustno ocenjevanje (razmeram prilagojene oblike pisnega ali ustnega ocenjevanja);
* za praktični del pouka v zaključnih letnikih srednjega poklicnega in strokovnega izobraževanja se upošteva **že opravljeno delo in ocene**;
* pri nižjih (ne zaključnih) letnikih nižjega poklicnega, srednjega poklicnega, poklicno-tehniškega in srednjega strokovnega izobraževanja se z načrtom predvidijo vsebine, ki **jih ne bo mogoče izvesti, preveriti in oceniti na daljavo** in izbere način, **kako in kdaj se bodo te vsebine nadomestile v višjih letnikih**
* kakšne so možnosti zapolnitve vrzeli v znanju ter pridobitev ocene za dijake, ki so **negativni ali neocenjeni** ter predviden **način sodelovanja** s svetovalno delavko in nudenje dodatne učne pomoči.

**Ocenjevanje znanja**

1. člen

Pri ocenjevanju dijaka na daljavo se prilagodijo orodja ocenjevanja. Pri predmetu ali modulu praviloma **zadostuje ena ocena v konferenčnem obdobju**. Pri tem se upoštevajo tudi ocene, pridobljene iz obdobja izvajanja klasičnega pouka. Tudi na podlagi opravljenih aktivnosti (n.pr. redno in pravočasno odzivanje) pri pouku na daljavo lahko dijak pridobi oceno.

Dokler se izvaja vzgojno izobraževalno delo na daljavo zaradi izrednih razmer, **se ne uporabljajo tiste določbe Pravilnika o ocenjevanju znanja** in sklepi strokovnih aktivov in PUZ-a, ki so v nasprotju z določili tega poglavja o pouku na daljavo v času epidemije, glede števila ocen, načina ocenjevanja in zaključevanja.

1. člen

Učitelj mora pred preverjanjem in ocenjevanjem znanja dijakov:

* vzpostaviti **stik z vsemi** dijaki in ocenjevanje izvesti **v dogovoru z njimi**, pri tem pa **ne sme ocenjevanja pogojevati** z vizualnimi ali drugimi pogoji (pospravljena miza, prostor, ipd);
* pridobiti podatke o dijakih (**o odločbah**, o socialno ekonomskem statusu, ipd.);
* če se dijak ne odzove v spletni učilnici ali na elektronsko pošto, se mora z dijakom vzpostaviti stik **po telefonu** in če tudi to ni mogoče, se dijaku pošljejo navodila o ocenjevanju **po navadni pošti**;
* o načinu ocenjevanja mora učitelj seznaniti **razrednika**;
* od dijakov mora **pridobiti potrditev (odziv),** da so seznanjeni z načini in roki preverjanja in ocenjevanja najmanj teden dni pred ocenjevanjem;
* neocenjene in negativne dijake mora obravnavati **individualno in s prilagoditvami**;
* pridobiti mora povratno informacijo pri preverjanju znanja;
* predvideti mora način dokumentiranja podlage za oceno.

6.člen

Učitelj mora voditi dokumentacijo o izvedbi vzgojno izobraževalnega dela, preverjanja in ocenjevanja na daljavo v spletni učilnici oziroma elektronski pošti.

7.člen

Obveznost dijakov je sodelovanje in odzivnost v spletni učilnici oziroma v drugih IKT oblikah pri vzgojno izobraževalnem delu na daljavo.

8.člen

Dodatek stopi v veljavo naslednji dan po objavi in velja dokler velja Odlok oz. to narekujejo državni predpisi.

Slovenj Gradec, 15. april 2020

 Ravnatelj: Blaž Šušel